РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

22 Број: 120-1405/12

25. септембар 2012. године

Б е о г р а д

На основу члана 43. Закона о Народној скупштини („Службени гласник РС, број 9/2010) и члана 65. став 1 алинеја прва Пословника Народне скупштине ("Службени гласник РС", број 20/12 – Пречишћени текст), Одбор за аминистративно-буџетска и мандатно-имунитетска питања, на седници одржаној 25. септембра 2012. године донео је

Р Е Ш Е Њ Е

 ОДБИЈА СЕ, као неоснован, приговор Синише Стаменковића и ПОТВРЂУЈЕ решење Одбора за административно-буџетскаи мандатно-имунитетска питања 22 Број: 120-1405/12 од 2. августа 2012. године.

О б р а з л о ж е њ е

 Синиша Стаменковић је у остављеном року поднео приговор Одбору за административно-буџетска и мандатно-имунитетска питања на решење број 22 Број: 120-1405/12 донето на седници одржаној 2. августа 2012. године, којим је одбијен његов захтев да му се утврди право на накнаду плате у трајању од 6 месеци по престанку посланичке функције.

 У свом приговоруименовани наводи да се оспореним решењем крше његова уставна права и права из закона, и тражи да му Одбор исплати разлику између износа инвалидске пензије чији је корисник и плате народног посланика.

 Разматрајући приговор именованог, Одбор је утврдио да је приликом доношења оспореног решења правилно спроведен поступак, тачно утврђено чињенично стање и правилно примењен закон.

 Увидом у досије и службену документацију Синише Стаменковића, утврђено је да је именовани током трајања посланичког мандата користио право на разлику између пуног износа плате народног посланика који је на сталном раду у Народној скупштини и инвалидске пензије чији је корисник. Чињеница да именовани на дан престанка мандата није остваривао плату у Народној скупштини је била од значаја за правилно решавање у овој ствари. Наиме, чланом 43. став 1. Закона о Народној скупштини (''Сл. гласник РС'', број 9/2010) прописано је да народни посланик који остварује плату у Народној скупштини има право на накнаду плате по престанку посланичке функције у висини плате коју је имао на дан престанка функције, а најдуже шест месеци.

 На основу изнетог решено је као у диспозитиву решења.

ДОСТАВИТИ:

- Именованом ПРЕДСЕДНИК ОДБОРА

- Одбору за админ.-буџ.

и манд.-имунитет. питања Зоран Бабић

- Одељењу за буџетске,

финан. рачун. и посл. јавн.наб.

-Писарници